Prepáč, že meškám.
Kde sú deti?
Keď som odchádzala,
Hunter sa na terase miloval so svojím iPadom
a Tori si objednávala izbový servis ako na konci sveta.
Zarezervoval som nám stôl.
Čo narobíš?
Človek mieni…
- Dobrý, dám si Negroni, prosím. - Samozrejme.
- No teda. - Môj dovolenkový drink.
Ja že tvoj dovolenkový drink je priveľa ružového.
Hej, tak Negroni je možno môj drink na konci dovolenky.
Návrat je sviňa.
Nechcem ísť domov.
Hej, sme tu, kým neodídeme.
- Čože? Vďaka. - Negroni pre dámu.
Moja dovolenková filozofia.
Páni, Coop, to je hlboké. Vieš, že to vôbec nič neznamená, však?
Po druhom Negroni bude.
Možno prejdem na mezcal.
Slávne posledné slová.
Budú aj iné.
Posledné slová?
Nie, takéto dovolenky.
Myslíš?
Sme tu, kým neodídeme.
Božemôj. Prestaň.
Zamysli sa. V tomto sa správame…
veľmi vyspelo.
Ľahké, keď nespávame so svojimi kamošmi.
- Hej, ty si bola prvá. - Teba obvinili z vraždy.
Fér.
- Ešte jedno, prosím. - Teda.
Si, señora.
To si kopla rýchlo.
Noc je ešte mladá.
Máme 50, Coop.
Dopekla.
Fakt som čakala, že už budem mať všetko vyriešené,
alebo aspoň že nebudem začínať odznova.
Počuj, takto minulý rok som očakával doživotie.
A mohli sme o všetko prísť, takže myslím, že sme v poriadku.
Takže hovoríš, že si znížil latku.
Rozdrvil som ju. Žiadna latka nie je.
Poďme sa fakt poriadne opiť.
Dobre.
Prerušila som vás?
Vôbec.
Sedíš tu a popíjaš Negroni. Chceš si užiť.
- Nie je môj typ. - Blbosť.
Ja by som ju dala.
Vážne?
Teda, ak je to tak, to som fakt nečakal.
Ja… Vzchopím sa.
- Všetci sme dospelí. - Len vo sne.
- Ten sen som už mal. - Nebudem ti zavadzať.
Nezavadziaš. Nezavadziaš.
No, si na dovolenke.
Ak to chceš urobiť,
- tak by si mal, dopekla. - Nechcem.
Deti sa na nás vykašľali. Je to tvoja posledná noc.
A celú dovolenku sme neskočili tomu druhému do postele.
- Mimochodom, jéj. - Jéj.
Sme v Amerike.
- Vlastne v Mexiku. - Ona je kočka a ty si zachovalý.
Vďaka.
Ak si chceš užiť, mal by si si užiť.
Ak by som to chcel, už by som to urobil.
Je to také jednoduché?
- Hej. Už pôjdem. - Kam ideš?
Čo sa práve stalo?
- Nič sa nestalo. V pohode. - V pohode?
- Hovoríš to, ale… - Nebudem tu sedieť a…
prekážať ti.
Mám pocit, že tento rozhovor sa zrazu zvrtol.
A máš pravdu.
Hej, zarezervoval som nám stôl vo Flora Farms.
Tušíš, aké to bolo ťažké?
Človek mieni, no nie?
V istej chvíli sa dovolenka
s bývalou ženou zdala nepredstaviteľná.
Ukázalo sa, že na to bol dobrý dôvod.
Ale ani ďalšia nepochopiteľná hádka s Mel
mi nezabránila vychutnať si fakt, že pijem dobrú whisky
na pláži 5-hviezdičkového rezortu, a nesedím na 25 rokov až doživotie.
Celkovo vzaté, veci sa zlepšovali.
Stane sa to takto…
Zatknú vás za vraždu.
Zbavia vás viny.
Ponúknu vám váš bývalý džob, ale vy sa rozhodnete inak
a ten most raz a navždy spálite.
Čo znamená, že váš dočasný zdroj príjmu sa stane hlavným zdrojom.
Posuniete sa na vyššiu úroveň
a urovnáte vzťahy.
Vojnovú sekeru nič nezakope rýchlejšie ako solídny tok príjmov.
Ale v meste, kde sú dojmy nadovšetko,
si musíte zachovať tvár.
Napríklad tým, že každý deň chodíte do kancelárie na Manhattane.
Čo pomôže vrátiť do normálu spoločnú starostlivosť o deti.
Poďme.
A keď je teraz život zase zvládnuteľný,
konečne si môžete užívať nezadanosť.
Len sa drž
Čaká nás hrozné počasie
Musí existovať spôsob
Spálime to tu do tla
Čo znamená noci prežúrované v meste.
A noci strávené doma.
Daj si pozor Môžeš dostať, čo si chcel
Super decká Som čudný, ale nie neznámy
Som obyčajný chlap
Neviete, či je to obvinením z vraždy alebo zbavením viny,
ale tá nevkusná príhoda nejakým spôsobom pomohla vašej prestíži.
Sam Levittovej až tak nie.
Právnikovi sa podarilo zľahčiť jej trest na riadnu pokutu a verejnoprospešné práce.
Možno z toho vyviazla ľahko, ale vo Westmont Village panuje iný zákon.
A na tom súde sa vám žiadnej milosti nedostane.
Život je lepší, ako už dlho predtým.
Rodina v podstate funguje.
Deťom sa darí.
A ak sú chvíle, v ktorých vám tá tlejúca bolesť
z rozpadnutej rodiny hrozí nakopaním zadku…
nuž, na to sú tie noci, ktoré som už spomínal.
A ak nefunguje ani to, vždy sa dá spoľahnúť na whisky a starý film.
Konečne vám je znova pohodlne.
Ste pod kontrolou. V bezpečí. Dokonca optimistický.
A ako už poznáte z vlastnej bolestivej skúsenosti,
presne vtedy sa život obvykle rozhodne podarovať vám precízny kop do rozkroku.
NA PREDAJ
Pán Ashe.
Zdravím. Reenie Hudsonová. Volali sme spolu.
- Dobrý. Máte sa? - Dobrý.
Páni, pekné auto.
Ach, ste na autá?
- Nie tak úplne. - Ach, zdvorilosti.
- Jasné, zdvorilosti. Pardon. - Hej. Až po vás.
Zdravím.
Dobrý. Vy reprezentujete predajcu?
- Áno. Samantha Levittová. - Owen Ashe.
Nevyzeráte ako… maklérka.
Len v dobrom.
Som v tom celkom nová.
- Ach, ahoj, Reenie. - Ahoj, Samantha.
Tak, pán Ashe, ukážem vám to tu?
- Ach, stačí Ashe. - Dobre, Ashe.
Hej, to by… Hej, to by sa mi páčilo.
Ale, úprimne, nechcem mrhať vaším časom,
lebo neexistuje svet, v ktorom by som si tento dom kúpil.
No, to bolo rýchle.
Nie, je príliš malý. Hej, teda, je… vlastne je fakt príliš malý.
Teda, stojím tu a…
Čojaviem, mám pocit, že obsiahnem celý dom, viete?
Chcem niečo, kde sa môžem stratiť.
A toto, hej, čojaviem. Niektoré tieto dizajnové prvky…
Fuj.
Hej, čojaviem.
Jasne som hovoril, že hľadám niečo oveľa veľkolepejšie.
Viac šmrnc, viac šik.
- Ale toto nie je ani zďaleka… - Je to môj dom.
Váš dom?
To by bývalo dobré vedieť predtým, než som prišiel.
Nevedela som, či to spomenula, vzhľadom na…
okolnosti.
Okolnosti?
Reenie nenápadne odkazuje na to, že tu minulý rok zomrel môj manžel.
Ach, páni. No, úprimnú sústrasť.
Ďakujem.
No, moja žena zomrela pred ôsmimi rokmi, takže som v klube.
- Úprimnú sústrasť. - Ach, vďaka.
Ako zomrel?
Zabil sa.
- Čo, tu v dome? - V podstate tam, kde stojíte.
Tak počkať. Toto je ten dom? Tá vec?
Hej, bolo to v správach. Zatkli vás.
Áno.
Ste nebezpečná žena.
Aj ja som už mal opletačky so zákonom.
Tak sme asi znova v tom istom klube.
Asi áno.
Dobre. Nuž, pán Ashe,
- asi by sme mali ísť. - Hej.
Hej, Samantha.
Prečo by mi maklérka, ktorá pozná moju ligu,
ukazovala tento dom?
Toto je jej nabudzovač.
Nabudzovač?
To je… to nie je pravda.
Ďalší dom, ktorý vám ukáže, bude v porovnaní vyzerať
ešte väčší a veľkolepejší.
Nie, nie, nie.
Rada svojich klientov poučím o celom trhu,
kým začnú zvažovať kúpu.
Vy niečo také robíte?
Ťažko povedať.
Nikto v meste mi svoj dom nezverí.
Čože? Prečo nie?
Ach, jasné. Tá vec s odsúdenou zločinkou.
Vlastne to nakoniec bolo len niekoľko priestupkov.
- Super. To vám prajem. - Vďaka.
- Dáte mi chvíľku? - Určite.
- Reenie. - Áno?
Hej, môžem si s vami na chvíľu pokecať?
To je McLaren 750S, však?
- Hej. - Dobré auto.
To áno.
Hej…
Zrazu potrebujem realitnú maklérku.
Máte na dnes nejaké plány?
- Áno. - Ahoj, Reenie.
Máš ponuku na nehnuteľnosť na Bisbee?
- Áno, ale nie je to správne. - Dostaneš nás tam o desať minút?
- Samozrejme. - Skvelé.
- Zobrala by som ho… - Vybavené.
Paráda. Pôjdeme mojím autom.
- Hej, Samantha… - Sam.
Dobre, Sam.
Len rozmýšľam, koľko domov ste naozaj predali?
Vrátane tohto… nula.
Skvelé.
LUXUSNÉ ZNÁMOSTI
Som Jeff Pratt, člen Rady absolventov Princetonu,
a budem viesť tvoj pohovor.
Rozumiem.
Tvojich rodičov poznám z dávnych čias.
- Majú sa dobre? - Áno.
- Hej. - Hej.
Takže, Tori. Povedz mi, prečo Princeton?
Okrem toho, že tam študovali rodičia.
To nestačí?
No, poviem to inak,
čo chceš získať za štyri roky u nás?
Ach, vy ste… vy tam učíte?
- Čože? Nie. - Ja že áno, keď ste povedali „u nás“.
Pardon. Obrazne povedané.
Nemusíš byť nervózna.
Len si pokecáme.
No, po prvé, Jeff,
myslím, že by sme mali pripustiť, že tento rozhovor je len pro forma.
Som dcéra absolventov z oboch strán, a môj otec je stály darca.
A dôvod, prečo je stálym darcom,
prečo toľkí absolventi prestížnych škôl naďalej podporujú svoje alma mater,
je, aby v nich svojim deťom zaistili miesto.
Pretože, nuž, buďme úprimní,
existujú omnoho vhodnejšie charity.
V mene kapitalizmu ste podpálili planétu
a namiesto toho, aby ste sa snažili tú škodu odčiniť,
alebo skončiť s hladom či bezdomovectvom, dávate milióny 300-ročným inštitúciám
prežratým rasizmom, anti-semitizmom a sexizmom,
aby ste zaistili, že ďalšia generácia
privilegovaných bohatých deciek bude naďalej hromadiť leví podiel
zostávajúcich zdrojov planéty,
zatiaľ čo normálni ľudia sa bijú o zvyšky.
Vážim si, že ste si našli čas,
ale buďme úprimní.
Obaja vieme, že ma vezmú,
lebo ste systém navrhli presne pre to.
Ja som nič nenavrhol.
Prepáčte.
Obrazne povedané.
A tiež tenis.
- Čože? - Berú ma do tenisového tímu.
Asi som tým mala začať.
Tak o tomto hovorím!
- Koľko? - Dvadsať miliónov.
- Ale určite môžeme zjednávať. - Beriem.
Dobre.
- Ponúkate plnú sumu? - V hotovosti.
A uzavrime to do pondelka.
- Pondelok? - Hej.
Na zmluvy potrebujeme aspoň týždeň.
Bude treba dôkladnú kontrolu…
Zajtra sem príde celý tím a prekopú to.
Zatiaľ pošlite papiere môjmu advokátovi.
Hej, gratulujem.
Práve ste predali prvý dom.
Ja… Čo to vlastne robíte?
PÄŤ Z PÔVODNÝCH 13 ŠTÁTOV
„Na koľko rokov sa volí senátor?“
Šesť.
Dobre.
Vymenuj päť z pôvodných 13 štátov.
Kolónie.
New York, New Jersey,
Connecticut, Massachusetts,
Rhode Island, Delaware,
New Hampshire,
Maryland, Virgínia,
Pensylvánia, Georgia.
To je 11.
Čo mi uniklo?
- Ako to všetko vieš? - Pozerám kvízy.
Hádaj čo?
Čo?
Zásuvka plná náramkov Cartier LOVE.
Hovorím ti, každá žena v tomto meste ich má aspoň desať.
Nechápem to. Ani za smrť by si neobliekli tie isté šaty,
ale musia mať túto jednu vecičku.
Akoby to bola podmienka.
Mám ti ich pár vziať? Nebudú im chýbať.
Do toho klubu vstupovať nemusím.
Dobre? Nájdi len to pero.
Je v kancelárii za hlavnou spálňou.
Severná a Južná Karolína.
- Čo? - Posledné dve kolónie.
Fajn. Teraz sa predvádzaš.
V stole nie je.
Bingo.
Zásuvka plná pier.
Naozaj by skladoval niečo také vzácne v takomto bordeli?
Podľa Natalie si na podpísanie každej novej zmluvy
kúpi šialene drahé pero a potom ho hodí do zásuvky.
Ako nejaký rituál.
Dobre.
Mám ho.
Plniace pero Etoile de Montblanc Joailliere.
Na svete ich vyrobili iba 15.
Táto limitovaná edícia je celá vyrobená z 18-karátového ružového zlata.
Zdobené koňakovými diamantmi
a hrotom, ktorý vraj po papieri kĺže hladšie ako kolieska kufra RIMOWA,
toto nie je len pero,
je to ambiciózne umelecké dielo, ktoré sa predáva za 165-tisíc dolárov.
Neviem, čo je horšie.
Že niekto toľko zaplatí za pero,
alebo že ho potom hodí do prepchatej zásuvky k ďalším 30.
Každopádne, taký človek si zaslúži oň prísť.
- Doriti. - Čo?
To debilné pero mi spadlo. Vydrž. Zdvihnem ho.
Mám ho.
Coop? Čo sa stalo?
Coop?
Čo je?
Seklo ma v chrbte.
Doriti, strašne to bolí.
- Nemôžem sa pohnúť. - Čo tým myslíš?
- Vypadni odtiaľ. - Že sa nemôžem pohnúť.
Ležím na chrbte.
To nemyslíš vážne, Coop.
Zniem, že si robím srandu, doriti?
Doriti. Fajn. Idem dnu.
Nie!
Chrbát ma bolel
odkedy si ma minulý rok podali Christianovi hrdlorezi.
Väčšinou zabral kokteil tabletiek proti bolesti a stuhnutému svalstvu,
a o pár dní som bol ako rybička.
Ale teraz som nemal pár dní.
Ostávali mi sotva dve hodiny, kým sa vrátia obyvatelia domu.
A čo sa týka vysvetlenia, ako som sa ocitol na ich dlážke,
nič mi nenapadalo.
Dobre. Sakra. Musíme ísť.
Dobre. Dobre. Iba mi pomôž vstať.
- Dobre. - Len…
Kurva, nie.
- Prepáč. Dobre. - Doriti. Ach, nie.
Bože, si ako mŕtvola.
- Nepohnem tebou. Zvládneš liezť? - Neviem sa ani prevrátiť.
- Je to šialené. - Daj mi pár minút.
- Nemáme pár minút. - Tak choď.
- Na niečo prídem. - Nenechám ťa tu.
No, nepohnem sa.
- Musíme niekomu zavolať. - Nie. Nie.
Nemôžeš sa pohnúť!
- Kurva! Kurva. - No tak, Coop.
- Musíme niekomu zavolať. - Nekecaj.
Komu?
Dobre. Čo kurva?
Vysvetlím to neskôr. Môžeš mi pomôcť postaviť sa?
Vysvetlíš mi, čo robíš na podlahe cudzieho domu
s Nickovou chyžnou?
Elena.
Viem, ako sa voláš.
Otázka… Čí je to dom?
- Hemmingovcov. - Odkiaľ ich poznáš?
Nepoznáme.
Nepoznáme. „My.“
- „My“? Vážne? „My“? - Môžeme si pohnúť, prosím?
- Musíme ísť. - Aby bolo jasné,
a je mi ľúto, ak som si to zle vyložil,
ale momentálne sme tu neoprávnene?
- Správne. - A prečo?
Dobre. Každú chvíľu budú doma.
Môžeme tento výsluch dokončiť neskôr?
Výsluch?
To je… To je smiešne. Je smiešna. Kto by to povedal?
Barney! Prosím?
Dobre.
Ber ľavú nohu. Ja zdvihnem pravú. Na tri.
- Raz, dva, tri. - Dva, tri.
Kedy sa vráti sestra?
Bude hrať ešte aspoň pár hodín.
Dobre. Máš na to lieky?
Hej. Hore v lekárničke.
Flexeril a Percocet. Prosím. Oba.
Hej.
Takže namiesto toho, aby si šiel naspäť do Bailey Russell,
do práce, ktorá by ti pred prémiami zarobila sedem či osem cifier,
vykrádaš domy s Nickovou chyžnou?
- S Elenou. - Viem, ako sa volá.
- Predpokladám, že spolu… - Čože? Nie. Čo?
Ach, hej, hej. To je…
To je na tejto celej debilnej veci to šialené.
Je toho na pochopenie dosť.
Ja nič nechápem.
Vieš prečo?
Lebo to, doriti, nedáva žiadny zmysel.
Teda, keby išlo o nejakú sexuálnu úchylku, dobre.
Teda, nie dobre, ale aspoň by som to pochopil.
Ale ak nie to, tak… tak čo? Čo je to?
Je to nejaká komplikovaná trojfázová kríza stredného veku?
Vieš, akože rozvod nestačil.
Prísť o prácu nestačilo.
Byť zatknutý za vraždu ne…
Božemôj.
Coop, zabil si Paula Levitta?
Nie. O čom to hovoríš?
Neviem, o čom hovorím!
Môj najlepší kamoš mi práve povedal, že je nejaký lupič z predmestia.
Teda, ako to vôbec predávaš? Máš priekupníka?
Nie. Vieš čo… Nie.
Nehovor mi to. Nechcem to vedieť.
Tak počkaj.
Coop.
Tí chlapi, čo ťa zmlátili…
čo ma zrazili…
malo to niečo do činenia s týmto?
Mohli ma zabiť, doriti.
Ja že to je už za nami.
Ja že nie si posratý zlodej.
Aká úľava.
Ďakujem.
- Čo? - Ach, nič. Ja len…
Neviem sa dočkať príbehu o vašom prvom stretnutí.
Máš so mnou nejaký problém?
Jasné, že s tebou mám problém.
- Mám problém s celou touto vecou! - Nekrič na mňa!
Nekričím na teba! Kričím vedľa teba!
Celú miestnosť zaplnil tvoj debilný hlas!
Ľudia! Stačilo! Dopekla.
Musím odtiaľto vypadnúť.
Barney.
- Barney. - Čo?
Vďaka, že si po mňa prišiel.
Pojeb sa, Coop.
Pojeb sa až do riti.
Kurva!
Šlo to omnoho lepšie, než som si predstavoval.
- Viem. Nemôžeš… - A oni… Hej.
Vďaka.
Už len minútku. Vďaka.
- Vyhadzujú nás. - Viem.
Zdá sa, že to tu zatvárame.
Čo?
Vôbec si nepamätám, kedy som si naposledy užila len tak sa s niekým rozprávať.
Dnes som bol neobyčajne duchaplný.
- Naozaj? Tým to bolo? - Hej. Dobre som sa pripravil.
- Takže odteraz to pôjde dolu vodou? - Hej, v podstate.
Bože.
Keď… keď sa rozvádzaš,
tak sa sústredíš na samotný akt zrušenia manželstva,
že nemyslíš na komplikácie, ktoré prídu potom.
Takže keď nakoniec naozaj prídu, trochu ti podkopnú nohy.
Takže to bolo zložité?
Dá sa tak povedať, hej.
Ale už si to prekonala?
Pracujem na tom.
A čo on? Skončila si s ním?
S kým?
Áno.
Jednoznačne. A ešte viac.
Takže si zmätená?
No, teda, ja to vidím tak…
že ak by sme dopredu vedeli,
aké komplikované budú naše rozvody,
emocionálne, finančne, z blbej logistickej stránky…
všetci by sme to asi vzdali a ostali v našich hrozných manželstvách.
A kde by sme potom boli?
- Tu nie. - Presne.
Nuž, a keďže sme tu, premýšľam…
čo bude ďalej?
- Počkaj, počkaj. - Čo? Čo? Čo?
- Prepáč. - Nie. To nič. V poriadku.
Si v poriadku?
Áno. Prepáč. Ja len… Zrazu sa necítim dobre.
- Ach, bože. To nič. Je to… - Teda…
…niečím, čo som urobil?
Sľubujem, nerozmyslela som si to.
- Dobre. - Jednoznačne som bola za.
- Dobre. - Ale…
Počuj, hej, nič sa nedeje.
Zaveziem ťa domov?
Som doma!
Takže ak je niekto vyzlečený alebo sa bozkáva,
prosím, ihneď urobte vhodné opatrenia.
Ahoj, srdiečko.
Čau, mami.
Kde je Morgan? Ja že ste dnes mali rande?
Nie, som tu iba ja.
- Čau. - Pohádali sa.
Nie, nepohádali.
Znelo to tak.
No, to je nanič.
Kto by sa hádal s touto tváričkou?
Myslím, že si trošku zaujatá.
No, podľa Morgan som hajzel.
Ja jej ublížim.
Čo tvoje rande?
Asi to zavesím na klinec.
- Hej? Ja tiež. - Skvelé.
Môžeš so mnou bývať navždy.
A starať sa o mňa, keď budem stará a bezvládna.
Dobre. Ale plienky ti meniť nebudem.
Fér.
Môžeme mať kopu mačiek.
Bude to super.
Najviac si uvedomíte, že ste sami, keď potrebujete pomôcť vstať z postele.
Chrbát na tom už bol lepšie, čo znamená, že pekelne bolel.
A nech som to chcel akokoľvek hodiť na tú minuloročnú bitku,
škaredá pravda bola, že som mal nanič chrbát
a scvrkával sa mi mechúr, a že stredný vek bol otrava.
Váš nový byt je nádherný.
Gratulujem.
Ďakujem.
„Luxusný byt v oblakoch.“
Prosím?
To je z The Jeffersons…
Pamätáte?
Bol to televízny seriál, keď…
Viete čo? Zabudnite na to.
Grace si o teba robí starosti.
Nuž, to si nemusí, takže…
Keby to bola pravda, neboli by sme tu.
Nuž, každý má občas zlý rok.
Tvoj obchodný model nefunguje.
Zle si zabezpečuješ riziká. Priveľa sa spoliehaš na primálo klientov.
Ak bude mať jeden z nich zlý rok, príliš to zasiahne tvoj celkový výsledok.
Bez urážky,
umenie správy majetku je vyberanie si klientov tak, ako si vyberáte akcie.
Viete, informované rozhodnutia založené na širokom spektre dát.
Napríklad, Nick Brandes, jeden z mojich najväčších klientov,
práve podpísal zmluvu s telkou.
A čo ak od teba odíde?
Alebo skončí pod autom?
Pán Park…
Príliš sa spoliehaš na zárobok ostatných, namiesto toho, aby si zarábal sám.
Ja zarábam…
tým, že poskytujem cennú a exkluzívnu službu.
Mám vzťahy naprieč všetkými finančnými sektormi.
Na to, čo máš, nepracuješ dosť tvrdo.
Hovorí muž, ktorý zdedil firmu po otcovi.
Ja to urobiť nemôžem, nemám žiadnych synov.
- Myslel som, že Grace… - Nechce ju.
Chce ju…
pre teba.
Takže… Takže mi ponúkate prácu?
Veď ma ani nemáte rád.
To je pravda.
Dobre teda. Popremýšľam o tom.
Ako chrbát, Coop?
Už lepšie. Vďaka.
Pošlem ťa k môjmu chlapíkovi Kimovi.
Po operácii kolena bol môj fyzioterapeut. Má čarovné ruky.
No, dal som si injekciu proti bolesti, takže to teraz maká.
Hej, aj tak sa dá.
Hej.
Pred pár rokmi som mal vypuklú platničku. Pamätáte?
Ach, bože. Úplne ma do toho vtiahlo.
Akupunktúra, liečba kmeňovými bunkami, čo vám len napadne.
Myslel som, že s golfom je koniec.
Ak sme sa nebavili o financiách alebo športe,
či o financovaní športu,
mnoho času sme venovali nášmu rastúcemu zoznamu úrazov.
Boli sme muži istého veku,
všetci do istej miery bývalí športovci,
ktorí čelili nevyhnutnému úpadku svojich tiel
kombináciou osobných doktorov,
moderných liečiv, trénerov, a kecaním, kým nám huba neodpadla.
Bol to len ďalší klub, do ktorého sme patrili.
Hej, dostali ste pozvánku na ten večierok v dome na Bisbee?
Hej.
Kto je to?
Owen Ashe.
Vraj zbohatol v preprave.
Zaplatil plnú cenu.
Dvadsať miliónov. V hotovosti.
- Ježiši. - Páni,
Blýska sa celá štvrť.
Bože, a vystrojil si uvítací večierok?
Znie ako debil.
Čojaviem.
Je to ako z Veľkého Gatsbyho. Mohla by byť sranda.
Vieš, ako sa to skončilo?
No, počul som, že to Sam Levittová ho predala.
Ale?
To jej želám.
Želáš jej to?
Zneuctila mŕtvolu svojho manžela a našila ti jeho vraždu.
Áno? Kto si to má pamätať?
No, vedela, čo robila, keď predala ten dom.
S maklérom si určite rozdelila,
čo, tak miliónovú províziu?
Bože. Skúsila Coopa poslať na doživotie a teraz zarába šesť cifier.
To je Amerika.
Hej.
Ja že ju ten váš chlapík znovu robí veľkou.
Hej, hej, hej. V klube žiadna politika.
To je pravidlo?
Sme svedkami veľkolepého výkonu od právoplatného dediča ligy.
Trúfam si povedať: zabudnite na LeBrona a Stepha.
Upokoj sa, Greeny.
- Prosím, pokoj. - Hej, Mike. No tak.
Nech to skúsi robiť viac ako 20 rokov, tak ako kráľ LeBron.
Čojaviem. Nikdy nepredviedol Sombor Shuffle.
Dobre. A čo tak hrať obranu ako môj chlapík Kawhi?
Tak on je tvoj?
Hej. Sme legendy zo Spurs
- a vieme to dokázať. - Odkedy sleduješ šport?
Nick je druhý týždeň v telke. Len ho kontrolujem.
Tak si to prepočítajme.
- Prenes desiatku. - Nekontroluješ.
- Jedna sezóna. - Nekontrolujem.
Deje sa niečo?
Nič. Len v tom pokračuj.
Tam dolu sa toho veľa nedeje.
Fajn.
Ach, kriste.
Dobre, to nič, Barney.
Hej. Hej, čo sa deje?
Hovor so mnou.
Mám niečo robiť inak?
Vlastne áno.
Prestaň mi vybavovať stretnutia s otcom, jasné?
Keď vidím jeho samoľúby, blahosklonný ksicht,
je ťažké sexovať s jeho dcérou.
Len som chcela pomôcť.
A keď už si sa pýtala, menej tlaku na gule, jasné?
Tam dolu je menej viac.
Dopekla.
Pamätám si
Len sa neboj, neboj
Akoby som mohla zabudnúť?
Bol to prvý raz
Posledný raz sme sa stretli
Ach, a viem Prečo ma držíš v tichu
Tichu, tichu
Nie, mňa neoklameš
Ranu nevidno Ale bolesť rastie
Obaja ju dobre poznáme
Cítila som sa trochu divne, a potom, keď už išiel, veď vieš…
- No? - Dovnútra.
Vtedy som to vedela.
Menopauza.
Hej.
Toto nos v kabelke.
Hlavne ak si to budeš rozdávať v aute s náhodnými chlapmi.
Nerozumiem. Ty so sebou všade vláčiš lubrikant?
Hej, musíš byť pripravená.
A s mojimi liekmi to…
Som tam dolu suchšia ako v Údolí smrti.
Rada by som o tom počula viac,
ale písala som ti, lebo jeden z učiteľov hudobnej z Mayfieldskej
odchádza do konca semestra na turné
a hľadajú náhradu.
Ja nie som učiteľka.
Si profesionálna hudobníčka, ešte lepšie.
Nie, ja ti neviem.
Aj keď som na tom dobre, je to…
Nepovedala by si, že patrím do Mayfieldskej.
A to nie je zlé. Lebo, fuj.
Hovorila si, že chceš viac nezávislosti.
Hovorím ako psychologička…
Nezamestnaná.
- Vlastná voľba. - Naozaj?
Vlastne píšem knihu.
O čom?
Nie, to neskúšaj.
Hovoríme o tebe a o nezávislosti, ktorá si vyžaduje sebavedomie.
A sebavedomie vychádza z akcie.
Si na tom skvele. Berieš lieky,
zvládaš to, chodíš do práce.
Nemyslíš, že si pripravená na novú výzvu?
A vôbec, s tým, čo ti platia tu, si vlastný byt nikdy nedovolíš.
No, uvažovala som, že si vezmem boháča, vieš, ako to robia všetci.
Hej, to je omnoho lepší nápad.
Len mi urob láskavosť a nespomínaj tú perimenopauzu Coopovi.
Nemusíš sa za to hanbiť.
Nie, ja viem.
Ale mám pocit,
že ja starnem a on
stále vyzerá lepšie a lepšie.
Ahoj, Barney. Tu je Coop. Znova.
Myslel som si, že sa uvidíme v klube, ale nestalo sa.
Zavolaj mi. Asi by sme si mali pokecať.
Hej, to znie dobre.
Hej, ale chcem vám pripomenúť, že nemám žiadnu skúsenosť s učením.
Ach, naozaj? To je milé.
Hej, hrávam tam štyrikrát do týždňa.
Hej, super.
Áno, budem tam.
Dobre. Dovi.
A to bolo o čom?
O tom, že možno budem učiteľka hudobnej.
Lekcie gitary?
Nie. Na Mayfieldskej hľadajú záskok do konca roka.
Mayfieldska? Ty si nikdy neučila.
To som hovorila aj ja.
Ale Mel šla za riaditeľkou
a tá ma vraj videla vystupovať v The Tap, takže…
Idem na pohovor.
Páni, to je skvelé.
Si pekný. Kam ideš? Máš rande?
Nie. Večierok.
Poznám ich?
Nie. A vlastne ani ja. Chceš sa pridať?
Môžem ísť takto?
- Nie. - Tak potom nie.
- Si si istá? - Hej. Nezáujem.
Jeden z nás to oľutuje.
Asi to budeš ty.
Nie, skôr ty.
No, nie, budeš to ty.
Skôr ty. Čau.
Čau!
Budeš to ty.
Je to tu úchvatné.
Teda, naozaj rafinované juxtapozície.
Omietky, podlahy, armatúra, všetko je to pôvodná konšturkcia.
Ako sa máte? Ahoj, ahoj.
Tak, videl už niekto nášho hostiteľa?
Neviem sa ho dočkať.
Bude plešatý a škaredý.
Videla si ho?
Nie, ale niečo si musí kompenzovať.
Hej, priveľa prachov.
Dostala už Tori odpoveď z Princetonu?
- Každú chvíľu. - Musí to byť únavné.
Nemáš tušenia.
Jules, a čo Chelsea?
Chelsea sa rozhodla ísť na Duke.
My by sme si to nevybrali,
ale majú tam skvelé tenisové družstvo a Chelsea to chcela.
Dobre.
- To je on? - Rád vás spoznávam. Zabavte sa.
- Kopa barov. - Páni. Vďaka.
- Ach, zdravím. Ako? - To je on.
Mala si pravdu, Suze. Poriadne škaredý.
Nevyhodila by som ho, keby mi v posteli jedol čipsy.
V mojej by si dal niečo iné.
Chápem.
Určite má fakt malého vtáka.
Presne.
Dámy! Vitajte, vitajte.
Owen Ashe. Priatelia ma volajú Ashe. Vďaka, že ste prišli.
Máte nádherný dom.
Ach, vďaka.
Musí byť nádherný, kompenzujem si ním fakt malého vtáka.
Však?
To bola…
- Prepáčte. - Hej, to… To nič.
Ach, dobre. Ako sa voláte?
- Kat Resnicková. - Kat, rád vás spoznávam.
Ospravedlňte ma. Prosím, zabávajte sa.
Veľmi sa teším, až vás všetky spoznám.
Sam! Prišla si.
Vyzerá to tu skvele.
Ako si to zvládol tak rýchlo?
Ako som to zvládol? Mám tím.
- Samozrejme. - Poď, niečo ti nalejeme.
Vďaka, ale prišla som ti len zablahoželať.
Neostanem.
Čože? Ako to myslíš? Jasné, že ostaneš.
Si tu moja jediná kamoška.
Nenechávaj ma tu s nimi. No tak.
Títo ľudia ťa budú zbožňovať, ale ja nemám silu
dnes riešiť všetky tie pohŕdavé pohľady od zlomyseľných žien.
Ach, to teba nezbožňujú.
Spálila som pár mostov.
No, od človeka, ktorý pozdvihol pálenie mostov na umenie,
na druhý breh to ide aj inak.
- Poď, jeden pohárik. - Nie. Pôjdem.
Si si istá?
Nie.
- Pane. - Vďaka.
- Pardon. - Pardon.
Ahoj.
Neboj sa, odchádzam.
Nebál som sa.
Aká úľava.
Nič si nepovedal o stretnutí s mojím otcom.
Ten chlap nedokáže skryť svoje sklamanie.
Z teba?
Z teba. Za to, že si si ma vzala.
To je len jeho tvár.
Riešil s tebou podrobnosti?
Prečo na to tak tlačíš?
Pre nič. Nemám dôvod.
Ale inak…
s ničím to nesúvisí, ale som tehotná.
Ty…
A si si istá, že…
Je to moje, však? Ja…
Máš…
Máš pocit, že to bude chlapec?
Vypadnime od tejto ryby.
- Nemôžem. - Fajn.
Ahoj.
- Ahojte. - Čo myslíš?
Môžem si ju na chvíľu požičať?
Prepáčte. Hej, len…
- Drž sa. - Ahoj.
Mám otázku…
Prečo si mi nepovedala o tom učení na Mayfieldskej?
Nie si hudobník.
Ali taký rozvrh veľmi nejde.
Ako vieš?
Je na tom dobre, či nie?
Áno, a bol by som rád, aby to tak ostalo.
Nie je dieťa, Coop.
Má 40 rokov a chce niečo urobiť so životom.
Pokašle to.
Možno. A možno jej to musíš dovoliť.
Mala si ísť najprv za mnou.
Prestaň byť jej otcom.
Buď jej bratom.
Ďakujem za tú úplne nevyžiadanú radu.
Ježiši.
Dobre. Páni.
No, tá vyzerá milo.
Ku každému okrem mňa.
Vy budete Owen Ashe.
- Ach, prosím, Ashe. - Páni, rád vás…
Andrew Cooper. Coop.
Coop. Vaša povesť vás predchádza.
Teda. No, to je kríž, ktorý musím niesť.
Kríž? Ach, hej, berte to odo mňa,
práve tie skúsenosti, ktoré vás provokujú, ohrozujú a… ponižujú,
sú tie, za ktoré stojí za to žiť.
Inak by sme sa otupili až do unudeného zabudnutia,
a už by nebol dôvod zdvihnúť tie naše ochabnuté zadky z postele.
Hej, zatkli vás za vraždu. Koľko ľudí si to môže povedať?
- Väčšina vrahov. - Pravda.
Takže, môžem ísť poďakovať pani Ashovej?
Nie. Nie.
Rozvedený?
Vdovec.
Ježiši. To mi je ľúto.
- Nie. Vďaka, vďaka. - Bože…
Už je to osem rokov a stále mi každý deň chýba.
Ale poviem vám, tá žena ma naučila žiť.
Nuž… čo vlastne robíte?
Živím sa dovozom a vývozom. Konsolidácia nákladu.
A vy? Asi nejaké finančníctvo.
Hej. Vediem malú rodinnú prevázdku.
Primerane neurčité.
Ako dovoz a vývoz.
Máte dopité. To sa nesmie.
Môžete nám doniesť dve whisky, prosím? Niečo dobré.
Ďakujem, ďakujem.
Ten pohľad poznám.
- Áno? Tiež ju máte? - Hej. Mám vlastnú.
- To je ťažké. - Aspoň sa to časom zhorší.
Teším sa.
Musíte ma nechať chvíľu fandiť. Zbožňoval som vás sledovať.
- Vaša forma… - Nie.
…každá krivka, každý pohyb, vaša streľba bola čistá nádhera.
- Vďaka, kamoš. Vážim si to. - Naozaj.
Zapísal som sa do vašej posilky.
Máte to tam skvelé. Páči sa mi tá atmosféra. Skvelý balíček.
Otvoríte ich viac?
Práve sme uzavreli financovanie dvoch nových prevádzok.
Dvoch prevádzok? Musíte myslieť vo väčšom.
Pozrite, ak vám to nevadí, teraz je vaša chvíľa.
Ste milovaný športovec. Ste v telke.
Videl som váš nový segment. Je skvelý, doriti. Poriadne to vybuchne.
A čo sa posilky týka, kámo, srať na banky.
Nechcete veci riešiť s tými sviniarmi. Ja by som investoval.
Do vašej značky. Do roka by sme mohli otvoriť 40 posiliek.
O rok neskôr vás dostanem na 250.
- Doriti. - Hej.
- Čo, idem prirýchlo? - Trochu.
- To nič. - Dobre.
Nechávam sa uniesť. Nadchnem sa.
- Zastavte ma. Ale počúvajte. - Ale žeriem to. Hej.
Viem, ako sa to robí. Mám zdroje.
Ak chcete ísť medzištátne, zavolajte.
Rád by som sa zapojil.
Hej, kamoš, vždy som otvorený novým príležitostiam.
To viem. Choďte sa pozrieť na záchod.
Mám tu 15 záchodov a všetky sú vaše Luxos MT.
- Nekecajte. - Každý jeden.
Hej, muž podľa môjho gusta.
Skvelé načasovanie, lebo príroda volá.
Na ďalšie posilky.
Veľa ďalších. Viac ako dve.
- No tak. Vo veľkom. - Hej.
Vo veľkom.
- Ešte sme sa nezoznámili. - Hej.
Barney Choi, starám sa o Nickove peniaze, a tiež o pár ďalších zámožných ľudí.
Rád vám s čímkoľvek pomôžem.
Hej, super. Všetko na jednom mieste. Páči sa mi to.
Barney, áno?
Nuž, dajte mi chvíľu, kým sa tu zabývam, a potom skočíme na večeru.
Hľadám nové príležitosti.
- Som váš človek. - Skvelé.
Hej. Kde je dnes Lisa?
Ach, veď to poznáš, fotí sa v Miláne či Paríži…
Ešte stále?
Hej. Zdá sa, že Týždeň módy nie je len týždeň.
Hej, zlatko, donesieš mi ďalší kokteil?
Možno by sme to už mali zabaliť.
Gordy, dones mi ďalší.
Do tohto sa nemiešam.
Fajn. Donesiem si ho sama.
Diane, no tak.
- Nie! Nie! - Vezmem ťa domov.
Diane…
Na každom večierku príde čas,
keď na hostiteľa padne rozhodnutie, či sa večer práve skončil…
alebo sa ešte len začal.
Všetci dnu!
Hej!
Vypeckuj to!
Čo sa to deje?
Ja že sa hádame.
Nehádame sa.
Ale keby to tak bolo, ty…
- Nie, Coop. Nie. - …by si prehrala.
- Nie! - Áno.
- Coop, toto… - Čau.
Vyhýbaš sa mi.
Musel som to spracovať.
Hej.
Prečo si nevzal naspäť svoju prácu?
Popravde, vlastne neviem.
Ja… Prijal som tú ponuku,
a som si celkom istý, že som to myslel vážne.
Ale keď som odtiaľ odišiel, niečo sa stalo.
Pomyslel som si, že ak to vezmem,
všetko sa vráti do starých koľají.
Ja sa vrátim do starých koľají.
A to sa ti nepáčilo?
Myslel som, že áno.
Ale vysvitlo, že nie.
No, všetko to znie veľmi existenciálne.
Neviem, či je to hlboké,
alebo len sám seba osieraš,
ale každopádne…
Chcem ísť do toho.
Čo? Prečo?
Lebo chcem osrať svokra.
Aha.
Grace je tehotná.
- Páni. - Hej.
Gratulujem.
Prizvať do toho Barneyho bol hrozný nápad.
Ale v tú noc, keď sme sedeli v premočených šatách,
veselo opití kvalitným alkoholom niekoho iného,
kým sa kamoši a susedia bavili,
ako keby žili v horúčkovom sne F. Scotta Fitzgeralda,
po prvýkrát za nejakú dobu sa budúcnosť zdala, nuž, sľubná.
A možno to bolo liekmi zmiešanými s alkoholom,
a možno čírou hlúposťou,
ale v tej chvíli som bol akurát opitý, aby som tomu uveril.
Preklad titulkov: Martina West